ΚΟΙΝΗ ΘΕΣΗ (EK) αριθ. 31/95 η οποία καθορίστηκε από το Συμβούλιο στις 30 Νοεμβρίου 1995 για τη θέσπιση απόφασης του Ευρωπαϊκού Κοινοβουλίου και του Συμβουλίου για την προσαρμογή της απόφασης αριθ. 1110/94/EK περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (95/C 353/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφοι 1 και 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 B της συνθήκης (3),

Εκτιμώντας:

ότι, με την απόφαση αριθ. 1110/94/EOK (4), το Ευρωπαϊκό Κοινοβούλιο και το Συμβούλιο ενέκριναν τέταρτο πρόγραμμα-πλαίσιο για την περίοδο 1994-1998 7 ότι το άρθρο 1 παράγραφος 3 της εν λόγω απόφασης προβλέπει ότι το μέγιστο συνολικό ποσό για τη χρηματοδοτική συμμετοχή της Κοινότητας στο τέταρτο πρόγραμμα-πλαίσιο ανέρχεται σε 11 046 εκατομμύρια Ecu, εκ των οποίων 5 472 εκατομμύρια Ecu προβλέπονται ως ενδεικτικό ποσό για την περίοδο 1994-1996 και 5 574 εκατομμύρια Ecu για την περίοδο 1997-1998 7

ότι, σύμφωνα με το άρθρο 130 Θ παράγραφος 2 της συνθήκης, το πρόγραμμα-πλαίσιο προσαρμόζεται ή συμπληρώνεται, ανάλογα με την πορεία των πραγμάτων 7 ότι η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση καθιστά απαραίτητη οικονομική προσαρμογή, λόγω της επακόλουθης αύξησης τόσο των κοινοτικών πόρων όσο και των δαπανών για την έρευνα και ανάπτυξη 7

ότι, βάσει της συμφωνίας για τον Ευρωπαϊκό Οικονομικό Χώρο, αυτά τα τρία κράτη συμμετείχαν ήδη στις κοινοτικές δραστηριότητες έρευνας, τεχνολογικής ανάπτυξης και επίδειξης, με χρηματοδοτικές συνεισφορές στο γενικό προϋπολογισμό των Ευρωπαϊκών Κοινοτήτων, όπου τα ποσά των συνεισφορών τους αποτελούσαν «συμπληρωματικές πιστώσεις» των δαπανών για τις δράσεις έρευνας και ανάπτυξης 7

ότι η παρούσα απόφαση περιορίζεται στην προσαρμογή των χρηματοδοτικών ποσών, την οποία κατέστησε αναγκαία η προσχώρηση της Αυστρίας, της Φινλανδίας και της Σουηδίας, και δεν τροποποιεί τους επιστημονικούς και τεχνικούς στόχους, τις προτεραιότητες, τις δραστηριότητες στους διάφορους τομείς, τα κριτήρια επιλογής και τις άλλες διατάξεις που θεσπίστηκαν στο τέταρτο πρόγραμμα-πλαίσιο 7

ότι, συνεπώς, το μέγιστο συνολικό ποσό του προγράμματος-πλαισίου θα πρέπει να αυξηθεί και τα συμπληρωματικά ποσά να κατανεμηθούν γραμμικά μεταξύ των τεσσάρων δράσεων 7 ότι η αρχή της γραμμικής κατανομής θα πρέπει επίσης να ισχύσει κατά την εφαρμογή, σύμφωνα με το άρθρο 130 Θ παράγραφος 3 της συνθήκης, όλων των δράσεων του προγράμματος-πλαισίου 7

ότι η απόφαση αριθ. 1110/94/EK και η απόφαση 94/268/Ευρατόμ του Συμβουλίου της 26ης Απριλίου 1994 σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) (5), εγκρίθηκαν ταυτόχρονα και για την ίδια περίοδο 7 ότι η ίδια διαδικασία θα πρέπει να ακολουθηθεί όσον αφορά τις αποφάσεις που προσαρμόζουν τα δύο προγράμματα-πλαίσια,ΑΠΟΦΑΣΙΖΟΥΝ:

Άρθρο μόνο

Η απόφαση αριθ. 1110/94/EK τροποποιείται ως εξής:

1. Στο άρθρο 1, παράγραφος 3:

το ποσό «11 046» αντικαθίσταται από το ποσό «11 764»,

το ποσό «5 472» αντικαθίσταται από το ποσό «5 449»,

το ποσό «5 574» αντικαθίσταται από το ποσό «6 315» και

το ποσό «11 641» αντικαθίσταται από το ποσό «12 359».

2. Το παράρτημα I αντικαθίσταται από το κείμενο του παραρτήματος της παρούσας απόφασης.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) EE αριθ. C 142 της 8. 6. 1995, σ. 16.

(2) EE αριθ. C 256 της 2. 10. 1995, σ. 12.

(3) Γνώμη του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) EE αριθ. L 126 της 18. 5. 1994, σ. 1.

(5) EE αριθ. L 115 της 6. 5. 1994, σ. 31.

ΠΑΡΑΡΤΗΜΑ

«ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

»

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 26 Απριλίου 1995, η Επιτροπή υπέβαλε την πρόταση απόφασης για την προσαρμογή της απόφασης αριθ. 1110/94/EK περί του τέταρτου προγράμματος-πλαισίου ΕΤΑΕ λόγω της προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση (1).

Η ανωτέρω πρόταση βασίζεται στο άρθρο 189 B της συνθήκης EK και, ως εκ τούτου, υπόκειται στη διαδικασία της συναπόφασης.

Η γνώμη του Ευρωπαϊκού Κοινοβουλίου γι' αυτή την πρόταση εκδόθηκε στις 12 Ιουλίου 1995.

Η Οικονομική και Κοινωνική Επιτροπή έδωσε τη γνώμη της στις 5 Ιουλίου 1995.

II. ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ

Το Συμβούλιο καθόρισε την κοινή θέση του σχετικά με την έκδοση απόφασης για την προσαρμογή της απόφασης αριθ. 1110/94/EK στις 30 Νοεμβρίου 1995 (2).

Για τον καθορισμό της κοινής θέσης του, το Συμβούλιο στηρίχθηκε στις εξής παραρτηρήσεις:

α) πρέπει να διασφαλιστεί η συνέχεια των κοινοτικών ερευνητικών δραστηριοτήτων και να διατηρηθεί η όλη προσπάθεια ΕΤΑΕ στο σύνολο της Κοινότητας. Προς τούτο, ελήφθησαν πλήρως υπόψη οι πρόσθετες απαιτήσεις που πηγάζουν από τη διεύρυνση της Ευρωπαϊκής Ένωσης καθώς και το επίπεδο των συνεισφορών στα κοινοτικά προγράμματα έρευνας, οι οποίες ήδη καταβάλλονται από τα τρία νέα κράτη μέλη βάσει της συμφωνίας EOX 7

β) πρέπει να τηρηθούν τα όρια που καθορίζονται στις τρέχουσες δημοσιονομικές προοπτικές (κατηγορία 3, «Εσωτερικές Πολιτικές»), όπως προσαρμόστηκαν από τον διοργανικό τριμερή διάλογο της 29ης Νοεμβρίου 1994, και να ληφθεί υπόψη η προσχώρηση των τριών νέων μελών στην Ευρωπαϊκή Ένωση 7

γ) πρέπει να γίνουν σεβαστές οι προτεραιότητες που τέθηκαν από το Ευρωπαϊκό Κοινοβούλιο και το Συμβούλιο κατά την έγκριση του τέταρτου προγράμματος-πλαισίου ΕΤΑΕ, και επομένως να περιοριστεί η παρούσα απόφαση σε καθαρά τεχνικές προσαρμογές που απαιτούνται από τη διευρυμένη Ένωση.

Το μέρος A αυτού του σκεπτικού διασαφηνίζει τη θέση του Συμβουλίου σε σχέση με την πρόταση της Επιτροπής, ενώ το μέρος B αναφέρτεται στις αντιδράσεις του Συμβουλίου για τις τροποποιήσεις που πρότεινε το Ευρωπαϊκό Κοινοβούλιο.

Α. ΚΥΡΙΟΤΕΡΕΣ ΠΛΕΥΡΕΣ ΤΗΣ ΠΡΟΤΕΙΝΟΜΕΝΗΣ ΠΡΟΣΑΡΜΟΓΗΣ ΤΟΥ ΤΕΤΑΡΤΟΥ ΠΡΟΓΡΑΜΜΑΤΟΣ-ΠΛΑΙΣΙΟΥ

1. Συνολικό ποσό

Έχοντας υπόψη τις ανωτέρω παραρτηρήσεις, το Συμβούλιο αποφάσισε να αυξήσει το συνολικό ποσό του προγράμματος-πλαισίου κατά 6,5 %. Αυτός ο αριθμός αντιπροσωπεύει το συνολικό ποσοστό το οποίο προκύπτει από την εφαρμογή μιας ποσοστιαίας αύξησης 6,87 % στις δραστηριότητες έρευνας και μιας μέσης αύξησης έως 4 % κατ' ανώτατο όριο στις σχετικές διοικητικές δαπάνες και έξοδα προσωπικού. Αυτό σημαίνει συνολική αύξηση κατά 718 εκατομμύρια Ecu (3).

Το Συμβούλιο υπενθυμίζει ότι το ποσοστό 6,87 % αντιστοιχεί ακριβώς στις συνεισφορές των τριών νέων κρατών μελών στα προγράμματα-πλαίσιο για την έρευνα το 1994. Επομένως, η κοινή θέση εγγυάται τη συνέχεια της συνολικής προσπάθειας ΕΤΑΕ στη διευρυμένη Κοινότητα, ενώ ταυτόχρονα σέβεται την υφιστάμενη συνολική κατάσταση του προϋπολογισμού.

2. Διοικητικές δαπάνες και έξοδα προσωπικού

Το διαφορετικό προσοστό που εφαρμόζεται στις δραστηριότητες έρευνας (6,87 %) και στις διοικητικές δαπάνες και έξοδα προσωπικού (4 % μέγιστος μέσος όρος), αντανακλά τη δέσμευση που ανέλαβε η Επιτροπή στο συμβούλιο «Έρευνα» της 9ης Ιουνίου 1995, ανταποκρινόμενη στις ανησυχίες που εξέφρασε το Συμβούλιο όσον αφορά την ανάγκη να δοθεί προτεραιότητα στις δραστηριότητες έρευνας, υπό τη στενή έννοια του όρου, κατά την κατανομή των αυξημένων χρηματοδοτικών πόρων. Με αυτή την ευκαιρία, η επίτροπος Cresson ανέλαβε να διασφαλίσει τη συνέχεια της αποτελεσματικής διαχείρισης των κοινοτικών δραστηριοτήτων ΕΤΑΕ και να περιορίσει την αύξηση των διοικητικών δαπανών και εξόδων προσωπικού σε ένα ποσοστό πολύ χαμηλότερο του 7 %.

3. Αρχή της γραμμικής κατανομής

Προκειμένου να διασφαλιστεί η τήρηση των προτεραιοτήτων και των επιστημονικών στόχων που θέτει η απόφαση για το τέταρτο πρόγραμμα-πλαίσιο, και σε συμφωνία με τις απόψεις που εκφράστηκαν ήδη από την Επιτροπή και το Ευρωπαϊκό Κοινοβούλιο, το Συμβούλιο έκρινε ότι η προσαρμογή θα πρέπει να γίνει σε καθαρά γραμμική βάση. Προς τούτο, η τέταρτη και η πέμπτη παράγραφος του αιτιολογικού της απόφασης ορίζουν ότι τα συμπληρωματικά ποσά θα κατανεμηθούν γραμμικά μεταξύ των τεσσάρων δράσεων του προγράμματος-πλαισίου και ότι η αρχή της γραμμικής κατανομής θα πρέπει να ισχύσει κατά την εφαρμογή όλων των δράσεων του προγράμματος-πλαισίου (ήτοι εντός των ειδικών προγραμμάτων).

Β. ΤΡΟΠΟΠΟΙΗΣΕΙΣ ΠΟΥ ΠΡΟΤΕΙΝΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Στις 12 Ιουλίου 1995, το Ευρωπαϊκό Κοινοβούλιο ενέκρινε δύο τροποποιήσεις στην πρόταση που υπέβαλε η Επιτροπή.

Αυτές οι τροποποιήσεις αφορούν τα εξής:

- μια αύξηση κατά 7 % που να εφαρμόζεται επίσης στο αποθεματικό των 595 εκατομμυρίων Ecu που προβλέπεται για ενδεχόμενη συμπληρωματική χρηματοδότηση του προγράμματος-πλαισίου το 1996 (άρθρο 1 παράγραφος 3 της απόφασης αριθ. 1110/94/EK) (4).

- μια ελαφρώς τροποποιημένη κατανομή μεταξύ των δύο περιόδων του προγράμματος-πλαισίου (1994-1996 και 1997-1998), η οποία ευθυγραμμίζεται καλύτερα με το προσχέδιο προϋπολογισμού για το 1996.

Το Συμβούλιο δέχθηκε τη δεύτερη τροποποίηση του Ευρωπαϊκού Κοινοβουλίου και τροποποίησε αναλόγως την κατανομή μεταξύ των δύο περιόδων του προγράμματος-πλαισίου (5).Το Συμβούλιο αποφάσισε να μη δεχθεί την πρώτη τροποποίηση του Ευρωπαϊκού Κοινοβουλίου σχετικά με την εφαρμογή μιας αύξησης 7 % στην ενδεχόμενη συμπληρωματική χρηματοδότηση για το 1996. Σ' αυτή την περίπτωση, το Συμβούλιο ακολούθησε το συλλογισμό της Επιτροπής στην αρχική πρότασή της και κρίνει ότι το ζήτημα της ενδεχόμενης συμπληρωματικής χρηματοδότησης είναι ένα διαφορετικό θέμα που θα πρέπει να εξετασθεί σε μεταγενέστερο στάδιο βάσει χωριστής πρότασης της Επιτροπής.

Προς τούτο, το Συμβούλιο και η Επιτροπή έκαναν την ακόλουθη δήλωση στα πρακτικά του Συμβουλίου:

«Το Συμβούλιο και η Επιτροπή δηλώνουν ότι η παρούσα προσαρμογή του τέταρτου προγράμματος ΕΤΑΕ δεν προδικάζει επ' ουδενί την αναθεώρηση του μέγιστου συνολικού ποσού, με δυνατότητα αύξησής του, η οποία θα γίνει από το Ευρωπαϊκό Κοινοβούλιο και το Συμβούλιο, μέχρι τις 30 Ιουνίου 1996 το αργότερο, βάσει προτάσεως της Επιτροπής, σύμφωνα με το άρθρο 1 παράγραφος 3 της απόφασης αριθ. 1110/94/EK.»

Το Συμβούλιο κρίνει ότι αυτή η δήλωση ανταποκρίνεται επίσης στις ανησυχίες του Ευρωπαϊκού Κοινοβουλίου για έγκαιρη συζήτηση του θέματος της συμπληρωματικής χρηματοδότησης και, ως εκ τούτου, είναι της γνώμης ότι ίσως το Ευρωπαϊκό Κοινοβούλιο να επιθυμεί να συνταχθεί μ' αυτή τη δήλωση.

(1) Κατά την ίδια ημερομηνία, η Επιτροπή υπέβαλε επίσης στο Συμβούλιο πρόταση απόφασης του Συμβουλίου για την προσαρμογή της απόφασης 94/268/Ευρατόμ σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκής Ένωση, η οποία βασίζεται στο άρθρο 7 της συνθήκης ΕΚΑΕ. Το Συμβούλιο αποφάσισε να ζητήσει τη γνώμη του Ευρωπαϊκού Κοινοβουλίου και γι' αυτή την απόφαση, επί προαιρετικής βάσεως. Το Ευρωπαϊκό Κοινοβούλιο έδωσε τη γνώμη του στις 12 Ιουλίου 1995.

(2) Συγχρόνως, το Συμβούλιο συμφώνησε σχετικά με το κείμενο του σχεδίου απόφασης για την προσαρμογή του προγράμματος-πλαισίου Ευρατόμ, με την προϋπόθεση ότι η οριστική έκδοση αυτής της απόφασης θα γίνει ταυτόχρονα με την έκδοση της απόφασης EK για την προσαρμογή του τέταρτου προγράμματος-πλαισίου ΕΤΑΕ. Το κείμενο του σχεδίου απόφασης Ευρατόμ διαβιβάστηκε στο Ευρωπαϊκό Κοινοβούλιο προς ενημέρωσή του.

(3) Το πρόγραμμα-πλαίσιο Ευρατόμ αυξάνει κατά 82 εκατομμύρια Ecu, με αποτέλεσμα η συνολική αύξηση να φθάνει τα 800 εκατομμύρια Ecu.

(4) Το Ευρωπαϊκό Κοινοβούλιο, που κλήθηκε από το Συμβούλιο να δώσει τη γνώμη του και για την πρόταση που αφορά την προσαρμογή του προγράμματος-πλαισίου Ευρατόμ, ενέκρινε στις 12 Ιουλίου 1995 μια παράλληλη τροποποίηση, ζητώντας να εφαρμόζεται επίσης η κατά 7 % αύξηση στην προβλεπόμενη συμπληρωματική χρηματοδότηση του προγράμματος-πλαισίου Ευρατόμ, σύμφωνα με το άρθρο 1 παράγραφος 3 της απόφασης 94/268/Ευρατόμ.

(5) Το Συμβούλιο δέχθηκε επίσης μια παράλληλη τροποποίηση του Ευρωπαϊκού Κοινοβουλίο, η οποία αφορά το σχέδιο απόφασης για την προσαρμογή του προγράμματος-πλαισίου Ευρατόμ.